**Dombóvári Sportszövetség**

**Szervezeti és Működési**

**Szabályzata**

**(Módosításokkal egységes szerkezetben)**

**Elfogadta a Dombóvári Sportszövetség 2021. március 8. napján tartott ülésén.**

**Módosította a Dombóvári Sportszövetség 2024. március 20. napján tartott ülésén.**

A Dombóvári Sportszövetség (továbbiakban: ***Sportszövetség***) a szervezetére és működésére vonatkozó szabályokat az alábbiakban határozza meg:

1. **Általános rendelkezések**
2. §
3. A Sportszövetség a Dombóváron működő sportszervezetek jogi személyiséggel nem rendelkező szerveződése, melynek célja a Dombóváron működő sportszervezetek informálása és összefogása, valamint érdekeik képviselete.
4. A Sportszövetséget a Dombóváron működő sportszervezetek és a Dombóvár Város Önkormányzata közötti együttműködési szándék és a sporttal kapcsolatos célkitűzések összehangolására való törekvés hívta életre Dombóvár Város Önkormányzata Képviselő-testületének a sportról szóló 5/2016. (I. 29.) önkormányzati rendeletében (továbbiakban: ***Sportrendelet***) foglaltak szerint.
5. A Sportszövetség tagja csak olyan sporttevékenységet végző, az egyesülési jogról, valamint a civil szervezetek működéséről és támogatásáról szóló 2011. évi CLXXV. törvény 2. § 6. pontja szerinti civil szervezet lehet, amely egyben nem politikai jelölő szervezet.
6. A Sportszövetség tagjai – a Sporttanács elnökének felhívására – minden évben nyilatkozatot tesznek arról, hogy a Sportszövetség SZMSZ-ében foglalt kizárási okok bármelyike velük szemben fennáll-e. A beérkezett nyilatkozatok alapján a Sporttanács 30 napon belül dönt a tagsági jogviszony megszűnéséről, amennyiben a szervezettel szemben kizárási ok merült fel. A tagsági jogviszony a döntés hónapjának utolsó napján szűnik meg.

2. §

(1) A Sportszövetség a feladatai végrehajtását és hatáskörei gyakorlását az alább meghatározott szervezeti felépítésben és működési elvek szerint végzi.

3. §

(1) A Sportszövetség testületi szervei:

a) Közgyűlés

b) Dombóvári Sporttanács

(2) A Dombóvári Sporttanács (továbbiakban: ***Sporttanács***) tagjainak megválasztása a Sportszövetség közgyűlési hatáskörbe tartozó feladat.

***A Közgyűlés***

4. §

(1) A Sportszövetség legfőbb szerve a Közgyűlés, amely a tagok összessége.

1. A Sportszövetség tagjai a dombóvári székhelyű, Dombóváron is működő, jogi személyiséggel rendelkező sportszervezetek lehetnek.
2. A tagsági jogviszony létrejöttéhez a sportszervezetnek írásban kell bejelentenie a Sporttanács elnökének a csatlakozási szándékát az elektronikus elérhetősége és a Sportszövetségben képviseletre kijelölt személy megjelölésével.

(4) A tagsági jogviszony megszűnhet:

a) kilépéssel – a Sporttanács elnökéhez intézett egyoldalú, írásbeli nyilatkozattal – indokolás nélkül – a nyilatkozat kézhezvételét követő 15. napon;

b) a sportszervezet megszűnése esetén – a megszűnés Sporttanács elnökének történő bejelentésének napján.

 ***A Sporttanács***

5. §

(1) A Sportszövetség tevékenységét két közgyűlés közötti időszakban a Sporttanács irányítja. A Sporttanács a Sportszövetség működését érintő valamennyi szervezési és tevékenységkoordinálási kérdésben döntésre jogosult szerv.

(2) A Sporttanács létszáma: 5 fő

(3) A Sporttanács tagjai:

a) a Sporttanács elnöke

b) a Sporttanács alelnöke

c) további 3 Sporttanács tag.

(4) Amennyiben a Sporttanács létszáma a Sportrendeletben meghatározott létszám fele alá csökken, úgy a Sporttanács feladatait és hatásköreit a Közgyűlés látja el a testület működőképességének visszaállításáig.

***A Sporttanács tagjainak megválasztása***

5/A. §

1. A Sporttanács tagjait a Közgyűlés választja meg 3 évre, titkos szavazással, a

jelenlévő képviselők többségének szavazatával.

(2) A Sporttanácsot alkotó öt sportszervezetre a leköszönő elnök tesz javaslatot a Sportszövetség választási közgyűlést megelőző 10. napig. A Sportszövetség tagjai a választási közgyűlést megelőző 5. napig tehetnek javaslatot a Sporttanács tagjaira.

(3) A választási Közgyűlést a Sporttanács mandátumának lejártát megelőző 15 napon belül kell megtartani. Ha a közgyűlés határozatképtelen, a megismételt közgyűlés az eredeti napirenden szereplő ügyekben a megjelent tagok számára tekintet nélkül határozatképes.

(4) A választási Közgyűlést a Sporttanács leköszönő elnöke hívja össze a jelölt sportszervezetek listájának egyidejű megküldésével.

(5) Az az öt sportszervezet válik a Sporttanács tagjává, amelyek a jelenlévő képviselők szavazatai alapján a legtöbb szavazatot kapják.

(6) A leadott szavazatokat 3 tagú szavazatszámláló bizottság számolja meg, melynek 2 tagját a Közgyűlés saját – jelöltként nem állított - tagjai közül választja meg, harmadik tagja a civil tanácsnok.

(7) A megválasztott új Sporttanács mandátuma a választás hónapját követő hónap 1. napján kezdődik.

(8) Az újonnan megválasztott Sporttanács első ülését a civil tanácsnok hívja össze, amelyen megválasztják az elnököt és az alelnököt.

***A Sporttanács tagjai***

6. §

(1) A Sporttanács tagjai a Közgyűlés által választott 5 fő tisztségviselő, akik feladatukat díjazás nélkül látják el.

(2) A Sporttanács tagjának tagsági jogviszonya megszűnik:

a) a tag lemondásával;

b) a tag halálával;

c) a tag Sportszövetség általi visszahívásával;

d) amennyiben megszűnik az a sportszervezet, amelynek képviseletében a tag eljár;

e) a tag helyett a sportszervezet más személyt jelöl ki képviselőként.

***A Sporttanács elnöke***

7. §

(1) A Sporttanács legfőbb, a Sporttanács által választott tisztségviselője a Sporttanács elnöke. Az elnök a Sporttanács alelnökével együttműködve irányítja és vezeti a Sportszövetség tevékenységét.

(2) A Sporttanács elnöke a Sporttanács által választott tisztségviselő, aki a Sporttanács közreműködésével irányítja és vezeti a Sportszövetség sportszakmai tevékenységét.

(3) Amennyiben a Sporttanács elnökének a mandátuma a lejárat előtt megszűnik, az új elnök megválasztásáig feladatait az alelnök látja el.

***A Sporttanács alelnöke***

8. §

(1) Az alelnök a Sporttanács által választott tisztségviselő, aki helyettesíti az elnököt távolléte vagy akadályoztatása esetén.

***Ügyintéző szervezet***

9. §

(1) A Sportszövetség és a Sporttanács ügyintézési feladatait a Dombóvári Közös Önkormányzati Hivatal (továbbiakban: ***Hivatal***) hivatali szervezete látja el.

(2) A Sportszövetség és a Sporttanács üléseihez a Hivatal a Városházán helyet biztosít.

1. **A Sportszövetség testületi szerveinek, tisztségviselőinek feladata, hatásköre és működése**

***Közgyűlés***

10. §

(1) A Közgyűlésen szavazati joggal a Sportszövetség tagjainak képviseleti joggal felruházott képviselői rendelkeznek.

(2) Minden képviselő – függetlenül az általa képviselt szervezet nagyságától – csak egy szavazattal rendelkezik.

(3) A Közgyűlés összehívásáról a Sporttanács elnöke gondoskodik az ülés időpontját legalább 5 nappal megelőzően a napirend egyidejű megküldésével.

(4) A Közgyűlés határozatképes, ha az összes tag képviselőink több mint az 50%-a jelen van. Ha a közgyűlés határozatképtelen, a megismételt közgyűlés az eredeti napirenden szereplő ügyekben a megjelent tagok számára tekintet nélkül határozatképes.

(5) A Közgyűlés szavazása érvényes, ha a jelenlévő képviseletre jogosultak több mint 50%-a azonos tartalmú szavazatot adott le.

(6) A Közgyűlés kizárólagos hatáskörébe tartozik:

a) az SZMSZ megállapítása és módosítása;

b) a Sporttanács éves beszámolójának elfogadása;

c) a Sportszövetség pénzügyi helyzetéről szóló éves beszámoló elfogadása (a sportkeret terhére);

d) a Sporttanács 5 tagjának saját tagjai közül történő megválasztása,

e) a Sporttanács tagjainak visszahívása.

(7) A Közgyűlés évente legalább egy alkalommal ülésezik.

***A Sporttanács***

11. §

(1) A Sporttanács a Közgyűlés által titkos szavazással 3 évre megválasztott 5 főből álló testület, akik díjazás nélkül látják el a feladatukat.

1. A Sporttanács akkor határozatképes, ha legalább három tagja egyszerre jelen van.

(3) A Sporttanács szavazása akkor érvényes, ha a tagjainak több mint fele azonos tartalmú szavazatot ad le. (Szótöbbség)

(4) A Sporttanács kizárólagos feladatai és hatáskörei:

a) saját tagjai közül elnököt és alelnököt választ;

b) javaslatot tesz Dombóvár Város Önkormányzata részére az éves sportkeret felosztására a benyújtott pályázatok alapján;

c) javaslatot tesz Dombóvár Város Önkormányzata részére a Buzánszky Jenő és a Mándi Imre sportösztöndíj odaítélésével kapcsolatban a díjazottak személyére;

d) javaslatot tesz és véleményt nyilvánít Dombóvár Város Önkormányzata részére sportszervezési és tevékenység koordinálási kérdésekben.

***A Sporttanács elnöke***

12. §

(1) A Sporttanács elnöke a Sporttanács közreműködésével irányítja és vezeti a Sportszövetség sportszakmai tevékenységét.

(2) Az elnök feladatai:

a) a Közgyűlés és a Sporttanács üléseinek összehívása, az anyagok előterjesztése, valamint az ülések vezetése;

b) a hírközlő szervek tájékoztatása a Sportszövetség és a Sporttanács munkájáról;

c) tagfelvételről való döntés;

d) a Sportszövetség tagságának nyilvántartása, a változások átvezetése;

e) a Sportszövetség és a Sporttanács képviselete;

f) döntési jogkör gyakorlása mindazon ügyekben, amelyek nem tartoznak a Közgyűlés és a Sporttanács kizárólagos hatáskörébe;

g) a Sportszövetség és s Sporttanács szabályszerű működésének biztosítása és felügyelete;

h) gondoskodás a Közgyűlés és a Sporttanács határozatainak végrehajtásáról és a végrehajtás ellenőrzése;

i) a Sporttanács éves beszámolójának elkészítése és a Közgyűlés elé terjesztése;

j) a Sportszövetség pénzügyi helyzetéről szóló éves beszámoló elkészítése és a Közgyűlés elé terjesztése;

k) kapcsolattartás a sajtóval;

l) javaslattétel az SZMSZ módosítására a Sportszövetség bármely tagjának kezdeményezése alapján;

m) kapcsolattartás a tagszervezetekkel és a Közgyűlés tagjaival;

n) a Közgyűlés és a Sporttanács hatáskörébe tartozó ügyek kivételével a Sportszövetség működését érintő egyéb kérdésekben is jogosult a döntésre;

o) kapcsolattartás Dombóvár Város Önkormányzatával.

1. A Sporttanács elnökének tagfelvétel tárgyában hozott döntése ellen a Sportszövetséghez lehet fellebbezéssel élni.

***A Sporttanács alelnöke***

13. §

(1) Az elnök távollétében vagy akadályoztatása esetén helyettesíti az elnököt feladatai ellátásban.

***Az ügyintéző szervezet feladatai és működése***

14. §

(1) Az ügyintéző szervezet feladatai:

a) a Közgyűlés üléseinek előkészítésével és összehívásával kapcsolatos technikai és adminisztratív feladatok elvégzése;

b) a Sporttanács üléseinek előkészítésével és összehívásával kapcsolatos technikai és adminisztratív feladatok elvégzése;

c) segítségnyújtás a Sporttanács éves beszámolójának elkészítésében;

d) segítségnyújtás Sportszövetség pénzügyi helyzetéről szóló éves beszámoló előkészítésében;

e) a Sportszövetség és a Sporttanács üléseinek dokumentálása, az üléseken született határozatok nyilvántartása,

f) a Sporttanács elnökének megbízása alapján egyéb feladatok elvégzése.

(2) Az ügyintéző szervezet az 1. bekezdésben meghatározott feladatait a jelen SZMSZ-ben meghatározottak szerint, a Sporttanács elnökének irányításával látja el.

Dombóvár, 2021. március 16.

 Szabó Csaba

 elnök

 Dombóvári Sporttanács